वैसे तो अनेक ऐसे रोबोटों का निर्माण हो चुका है जो अनेक खतरनाक कार्यों को अंजाम देने में माहिर हैं, किन्तु विज्ञानियों को एक ऐसा रोबोट बनाने में सफलता मिल गई है जो आपके गंदे कपड़े धो सकता है। इस रोबोट में अनेक खूबियाँ हैं। यह स्वयं गंदे कपड़ों को ढँूॅढ़ सकता है,इस रोबोट से कपड़ों को पहचानने की क्षमता है। और तो और कपड़ों को धुलने के बाद तह करके उन्हें सही जगहों पर रख भी सकता है । यह रोबोट कैलिफोर्निया यूनिवर्सिटी के शोधार्थियों के मस्तिष्क की उपज है। साफ्टवेयर और हार्डवेयर बनाने वाली रोबोटिक्स रिसर्च लैब विबोगैरज ने इसे निर्मित किया है। इस रोबोट का नाम ‘पर्सनल रोबोट-2’ है और उसका मूल्य दो लाख अस्सी हज़ार (2ए80ए000) डॉलर है। यह रोबोट मानव की आकृति का है। इसकी दो बाहें हैं और सामने की ओर स्क्रीन हेड है। इस रोबोट के निर्माण का कार्य सन् 2010 से चल रहा था जो अब फलीभूत हुआ है। शोधकर्ता सिद्धार्थ श्रीवास्तव और उनके दल ने अपने इस रोबोट पर एक शोधपत्र भी लिखा है जिसमें इस रोबोट को बास्केट से कपड़े निकाल कर वाशिंग मशीन में डालते दिखाया गया है। कपड़े धुलने वाला यह रोबोट है बड़े काम का। आशा की जानी चाहिए कि निकट भविष्य में इन रोबोटो के मूल्य में कमी लाई जायेगी ताकि उपयोग के लिए उपलब्ध हो सके।